
            Nr.23/138/2004

BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.46/2004 pentru modificarea art.37 din Ordonanţa Guvernului nr.44/1997 privind transporturile rutiere, primit cu nr.P.L.x-488 din 6 septembrie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

            Nr.23/138/2004

RAPORT
asupra proiectului de Lege privind aprobarea Ordonanţei Guvernului nr.46/2004 pentru modificarea art.37 din Ordonanţa Guvernului nr.44/1997 privind transporturile rutiere



În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată pentru avizare şi dezbatere în fond, cu nr.P.L.x-488 din 6 septembrie 2004, cu proiectul de Lege privind aprobarea Ordonanţei Guvernului nr.46/2004 pentru modificarea art.37 din Ordonanţa Guvernului nr.44/1997 privind transporturile rutiere.



Ordonanţa a fost emisă pentru completarea cadrului legislativ în vederea asigurării desfăşurării în condiţii normale a transportului rutier public de persoane prin servicii regulate.



Ordonanţa a fost avizată favorabil de Consiliul Legislativ cu nr.1110 din 1 iulie 2004.



Proiectul de lege a fost adoptat de Senat în şedinţa din 31 august 2004.



Proiectul de lege a fost avizat favorabil, în forma adoptată de Senat, de Comisia juridică, de disciplină şi imunităţi, cu nr.31/787/07.09.2004.



În raport de obiectul de activitate şi conţinutul său, proiectul de lege face parte din categoria legilor ordinare.



Proiectul de lege a fost dezbătut în şedinţa comisiei din 14 septembrie 2004.



La lucrările comisiei au participat 22 de deputaţi din totalul de 26 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege în forma adoptată de Senat.



Raportul comisiei a fost adoptat în unanimitate.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                    PREŞEDINTE,                                          SECRETAR, 

                      István Antal                                            Aurelia Vasile

Expert,

Daniel Bădina

